Pálenie záhy v tehotenstve
Dobrý deň,som v 34. tt tehotenstva, mám tetániu,magnézium už som vysadila,od polovice 2. trimestra mám pálenie záhy, nič nezaberá (brala som Gasterin, Gastrotuss, Rennie). V 32. tt zistili anémiu, predpísali železo s kys. list. (1x na obed) a odvtedy každú noc zvraciam. Pomôže Helicid? Vďaka
Dobrý deň,
ďakujeme Vám za otázku.
Pokiaľ pálenie záhy začalo po nasadení železa môže sa jednať o veľmi častý vedľajší účinok železa, najmä ak sa berie nalačno. Navyše železo zvyšuje kyslosť žalúdka, čo zhoršuje reflux a môže priamo dráždiť sliznicu.
Liek Helicid znižuje tvorbu žalúdočnej štavy a pokiaľ ho indikoval lekár je potrebné sa riadiť jeho pokynmi. Samovoľné nasadzovanie lieku v tehotenstve neodporúčam, nakoľko zabraňuje vstrebávaniu minerálnych látok (železo, magnézium a iné) a pod.
Okrem liekov môžete vyskúsať aj režimové opatrenia, napr. zameniť železo za iné na základe konzulácie s lekárom, jesť malé porcie a vyhýbať sa mastným a ťažkým jedlám,
Prajem Vám všetko dobré.
S pozdravom
PharmDr. Lenka Čorbová.